Case ID: 1207043
Sentence 0: Bakı Kommersiya Məhkəməsinin xx xxxx 2020-ci il tarixli, 2-2(113)-913/2020 saylı qərardadı ilə iş məhkəmə aidiyyətinin müəyyən edilməsi üçün Azərbaycan Respublikasının Ali Məhkəməsinə göndərilmişdir.Məhkəmə qərardadı onunla əsaslandırılmışdır ki, kredit və ipoteka müqavilələrində borc alan və ipoteka qoyan müvafiq olaraq Cavabdeh1 və Cavabdeh2 fərdi sahibkar statusu olmayan fiziki şəxslərdir, hazırkı iddia ərizəsi Xətai Rayon Məhkəməsinə xx.xx.2019-cu il tarixdə daxil olarkən cavabdehlər fərdi sahibkar statusu olmayan fiziki şəxslər (hətta birinin fiziki şəxs olması kifayət idi) olduğundan, məhkəmə xx.xx.2020-ci il tarixədək qüvvədə olan Azərbaycan Respublikasının MPM-nin 25.1-ci maddəsinə əsasən aidiyyət qaydalarına riayət etməklə işi öz icraatına düzgün qəbul etmişdir, xx.xx.2020-ci il tarixdə prosessual qanunvericilikdə dəyişikliklərin qüvvəyə minməsi məhkəmə aidiyyətinin dəyişməsi, həmin işin digər məhkəməyə göndərilməsi üçün əsas ola bilməz və həmin iş mahiyyəti üzrə Xətai Rayon Məhkəməsində həll edilməlidir.